recursal/SuperWikiNEXT-32B huggingface dataset:
**Lata Berkoh** merupakan salah satu tempat yang menarik di Taman Negara Malaysia iaitu di Ulu Tembeling, Pahang, Malaysia. Lata Berkoh merupakan tempat para pengunjung mandi manda. Di sini terdapat sebuah lata atau air terjun yang menarik. Para pengunjung boleh menikmati keheningan dan keunikan tumbuh-tumbuhan liar, hidupan liar, burung, serangga, sungai yang indah dan sebagainya. Terdapat lebih 10,000 spesies flora yang amat menakjubkan.

Perjalanan
----------

Perjalanan dari jeti Kuala Tembeling di Jerantut menyusuri Sungai Tembeling ke Kuala Tahan yang memakan masa tidak kurang dua jam. Kemudian dari Jeti Kuala Tahan ke Lata Berkoh mengambil masa kira-kira 45 minit bergantung kepada keadaan air. Sekiranya musim surut, perjalanannya mengambil masa yang lebih lama kerana bot perlu ditolak untuk melepasi kawasan cetek. 

Pada musim tengkujuh, di mana air Sungai Tahan melimpahi tebing, perjalanan ke Lata Berkoh tidak dibenarkan kerana berbahaya. Perjalanan ke Lata Berkoh menggunakan bot kecil sepanjang 33 kaki. Hanya 4 penumpang dibenarkan pada satu-satu masa. Bayaran ke Lata Berkoh adalah sebanyak RM 200.00 bagi sebuah bot. Bagi pengunjung ke Lata Berkoh, mereka perlu membuat tempahan awal di kaunter penerangan. Antara kaunter tempahan yang ada adalah di AsiaCamp Resort. Perjalanan hanya 2 kali sehari iaitu pukul 9.30 pagi dan 2.30 petang. Walaubagaimanapun, waktu lain juga boleh diuruskan bergantung kepada penempahan awal.

Rujukan
-------

1. ↑  Keajaiban hutan tropika Malaysia[*pautan mati kekal*]
**Ibrahim Ahmed Mahmoud al Qosi** (lahir 3 Julai 1960 di Khartoum , Sudan.) adalah rakyat Sudan dituduh membantu pertubuhan pengganas al-Qaeda Dia ditangkap pada Disember 2001 di Afghanistan semasa Amerika Syarikat menyerang Afghanistan bagi memburu Osama bin Laden. Sejak itu ditahan tanpa sebarang perbicaraan di mahkamah di Teluk Guantanamo , Cuba.No tahanannya ialah 54.

Sehingga 10, 2009, Ibrahim Ahmed Mahmoud al Qosi telah ditahan di Teluk Guantanamo selama tujuh tahun , 11 bulan. Pentagon menuduhnya mengaku memberikan sokongan logistik kepada al-Qaeda, walaupun tahu kumpulan itu terlibat dengan keganasan. Mejar Tanya Bradsher menyatakan al Qosi mengaku bersalah dalam perjanjian rayuan, namun mungkin dihukum penjara seumur hidup jika didapati bersalah. Pendakwa raya dan peguam bela tidak mendedahkan butiran perjanjian itu termasuk had hukuman penjara.

Perbicaraan
-----------

Pada 8 Julai 2010, selepas merengkok 7 tahun , akhirnya beliau terpaksa / dipaksa mengaku bersalah di Mahkamah Tentera Amerika Syarikat (AS) di Teluk Guantanamo kerana menyokong keganasan dan konspirasi. Peranannya hanyalah bekas tukang masak Osama bin Laden satu kesalahan jenayah besar bagi Amerika Syarikat. Al Qosi mengaku menyokong al-Qaeda sejak 1996 dan mengikuti Osama ke Afghanistan. Dia bekerja sebagai tukang masak di satu kawasan di Jalalabad dan dilantik menjadi ketua penyimpan kira-kira dan logistik.

Presiden Amerika Syarikat Barack Obama pernah berjanji menutup penjara Teluk Guantanamo tetapi Kongres tidak setuju tahanan dipindahkan ke Amerika Syarikat. Kongres bimbang AS pula menjadi sasaran serangan berani mati sebagaimana nasib 9/11.

Rujukan
-------

1. ↑  Bekas tukang masak Osama Laden mengaku bersalah
Ustaz **Ibrahim bin Mahmud** (juga dikenali sebagai **Ibrahim Libya**; 1942 – 19 November 1985) merupakan seorang Ulama' yang terbunuh dalam Peristiwa Memali 1985.

Ustaz Ibrahim lahir pada tahun 1942 dan tinggal di Kampung Memali, Siong, Baling, Kedah.

Beliau memulakan pengajian di Madrasah al-Khairiyah al-Islamiyyah, Pokok Sena, Kepala Batas. Beliau merupakan lulusan Universiti al-Azhar, Mesir, dan kemudian belajar lagi di India dan Libya. Bekerja sebagai pegawai pendakwah di Bahagian Agama (JAKIM) di Jabatan Perdana Menteri. Kemudian, beliau meletak jawatan lalu pulang ke kampung halamannya di Baling.

Beliau kerap berceramah mengenai Islam di saluran RTM 1 Malaysia. Kemudian memulakan kelas agama dan sekolah agama di kampungnya di Kampung Memali. Beliau ingin meneruskan usaha tuan-tuan guru pada masa yang dahulu yang membuka sekolah pondok atau sekolah agama. Perjuangannya sealiran dengan PAS dan beliau menyertai PAS kemudiannya.

Pada 19 November 1985, polis datang untuk menahannya di bawah Akta Keselamatan Dalam Negeri (ISA). Beliau enggan menyerah diri menyebabkan berlaku pertempuran antara polis dan pengikutnya dan beliau turut terkorban.

Rujukan
-------

1. 1 2  Abdul Rahman Haji Abdullah 1997, m/s. 278.

### Buku

* Abdul Rahman Haji Abdullah (1997). *Pemikiran Islam di Malaysia: Sejarah dan Aliran*. Jakarta: Gema Insani. ISBN 978-979-561-430-2. OCLC 37552565.CS1 maint: ref=harv (link)
* C. N. Al Afghani (1992). *Menyingkap Keistimewaan Ibrahim Libya: Merintis Jihad Memali*. Alor Setar: Penerbitan AlJihadi. OCLC 849953235.CS1 maint: ref=harv (link)

Pautan luar
-----------

* Syuhada' Melayu[*sumber tak boleh dipercayai?*]
**Kata pinjaman** atau **kata serapan** ialah kata yang dipinjam dari satu bahasa lalu diterapkan dalam satu bahasa lain. Kata-kata ini sering digunakan untuk konsep atau gagasan yang eksotik yakni asing kepada sesebuah masyarakat penutur bahasa yang meminjam; misalnya haiwan yang tidak berasal dari Nusantara diberi kata pinjaman dalam bahasa Melayu (cth: "singa" dari bahasa Sanskrit), dan kebanyakan istilah khusus untuk muzik klasik Eropah dipinjam dari bahasa Itali. Sungguhpun demikian, istilah kata pinjaman tidak menyampaikan maknanya setepat-tepatnya, kerana kata yang dipinjam tidak dipulangkan kepada bahasa "peminjam". 

Pertukaran ini dilihat sebagai suatu kelumrahan dalam pertembungan bahasa-bahasa yang dituturkan kelompok-kelompok berbeza. di mana tahap pertembungan mempengaruhi sejauh dan seperinci mana istilah yang diterapkan dalam bahasa sasaran.

Lihat juga
----------

* Neologisme
* Pinjam terjemah

Jenis kata serapan dalam konteks bahasa Melayu
* Senarai kata serapan dari bahasa Sanskrit dalam bahasa Melayu
* Senarai kata serapan dari bahasa Arab dalam bahasa Melayu
* Senarai kata serapan dari bahasa Portugis dalam bahasa Melayu
* Senarai kata serapan dari bahasa Belanda dalam bahasa Melayu
* Senarai kata serapan dari bahasa Cina dalam bahasa Melayu

Rujukan
-------

1. ↑  Hock, Hans Henrich; Joseph. Brian D. (2009). "Lexical Borrowing". *Language History, Language Change, and Language Relationship: An Introduction to Historical and Comparative Linguistics* (ed. 2nd). Berlin: Mouton de Gruyter. m/s. 241–78.

|  |  |
| --- | --- |
| Ikon tunas | Rencana linguistik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
"**Last Nite**" ialah sebuah single yang diangkat daripada *Is This It*, album debut bagi kumpulan garage rock/post-punk, The Strokes.

Pada Mac 2005, majalah *Q* meletakkan "Last Nite" pada kedudukan 66 dalam senarai 100 Trek Gitar Terulung majalah tersebut. Pada September 2006, *NME* meletakkan "Last Nite" pada kedudukan pertama dalam senarainya bagi 50 Trek Terulung Sepanjang Dekad. Dalam May 2007, majalah *NME* meletakkan "Last Nite" pada kedudukan ke-9 dalam senarainya untuk 50 Lagu Indie Pujaan Terulung. Satu segmen bagi lagu tersebut digunakan oleh "Weird Al" Yankovic untuk medley polkanya, "Angry White Boy Polka".

Sesetengah orang menganggap riff lagu ini serupa dengan lagu "American Girl" Tom Petty and The Heartbreakers. Dalam satu temu ramah dengan *Rolling Stone* pada tahun 2006, Tom Petty berkata "The Strokes" mengambil 'American Girl' [untuk lagu mereka "Last Nite"], dan saya terlihat sebuah temu ramah bersama mereka di mana mereka mengakuinya. Itu membuatkan saya ketawa terbahak-bahak. Saya pun macam 'Ok, baik untuk kamu.' Saya tidak kisah."
Kumpulan ini pada asalnya tidak mahu membuat video muzik. Mereka lebih suka mempersembahkannya secara langsung.

Senarai trek
------------

### Last Nite (versi UK dan AS)

1. "Last Nite" (Versi Album) - 3:15
2. "When It Started" - 2:59

### Last Nite (versi AUS)

1. "Last Nite" (Versi Album) - 3:15
2. "When It Started" - 2:59
3. "Last Nite" (Live) - 3:27
4. "Take It or Leave It" (Live) - 3:29

*Cover* Vitamin C
-----------------

"**Last Nite**" telah di-*cover* oleh Vitamin C pada tahun 2003. Single ini menampilkan sebuah sampel daripada lagu "Heart of Glass" Blondie. Selepas Elektra Records menggugurkan Vitamin C apabila album keduanya, *More*, gagal, dia menyertai V2 Records di UK, dengan harapan dapan menembusi *scene* muzik di sana. Selepas album ketiganya dirakam, single ini dikeluarkan hanya di UK dengan rancangan untuk membebaskan album berkenaan sebulan selepas itu. Numun, single tersebut gagal dalam minggu pertama debutnya dan hanya dapat menduduki #70 dan jatuh menjunam dalam carta. V2 menangguhkan album Vitamin C kemudiannya dan menggugurkannya.

### Senarai trek

1. "Last Nite"
2. "Last Nite" (Derby & Kotch Mix)
3. "Last Nite" (I Lick That Mix oleh Count Caligula)
4. "Last Nite" (Clique Remix)

### Carta

| Charta | Kedudukan tertinggi |
| --- | --- |
| UK Singles Chart | 70 |

Rujukan
-------

1. ↑  "Tom Petty interview". Diarkibkan daripada yang asal pada 2011-07-18. Dicapai pada 2009-11-20.
Pintu masuk ke kompleks
**Ibupejabat Imperial Bawah Tanah Matsushiro** (松代大本営跡, *Matsushiro Daihon'ei Ato*, lit. *Tapak Ibupejabat Imperial Matsushiro*) adalah sebuah binaan kompleks bunker bawah tanah yang besar semasa Perang Dunia Kedua di bandar Matsushiro, kini merupakan bandar pinggiran Nagano, Jepun. Kemudahan ini telah dibina supaya organisasi-organisasi utama kerajaan Imperial Jepun boleh dipindahkan ke sana. Semasa pembinaannya, tiga buah gunung yang menjadi simbol perbandaran Matsushiro telah rosak.

Sebahagian daripada gua itu dibuka kepada orang ramai hari ini, dan dikendalikan sebagai tarikan pelancong oleh pemerintah Nagano.

Pembinaan
---------

Pemandangan gua
Pembinaan bermula pada 11 November 1944 dan berterusan sehingga Jepun menyerah kalah pada 15 Ogos 1945. Pembinaan siap 75% pada penghujung perang, dengan 5,856.6 meter persegi (63,040 ka2) ruang lantai (59,635 meter padu (2,106,000 ka3) tanah) di gali. Antara 7,000 dan 10,000 buruh paksa Korea telah digunakan untuk membina kompleks tersebut, dan dianggarkan seramai 1,500 orang maut. 46 orang Korea hilang pada 15 Ogos 1945, semasa Jepun menyerah kalah. Projek tersebut menelan belanja ¥200,000,000.

Komposisi
---------

  

Kompleks ini merupakan siri terowong bersambung di bawah beberapa gunung. Kemudahan untuk Markas Besar Imperial dan fungsi istana telah dibina di bawah Gunung Maizuru; komunikasi tentera di bawah Gunung Saijo; agensi kerajaan, NHK dan kemudahan telefon pusat di bawah Gunung Zōzan; kediaman keluarga diraja di bawah Gunung Minakami, dan Tempat Suci Imperial di bawah Gunung Kobo.

Lihat juga
----------

* Wolfsschanze
* Führerbunker

Nota
----

1. ↑  McCormack, 253
2. 1 2  Cook, 433
3. ↑  Cook, 436
4. ↑  World War II Imperial Headquarters - Matsushiro. Japan Travel Guide. The Yamasa Institute

Rujukan
-------

* Cook, Haruko Taya; Theodore F. Cook (1992). "Chapter 22 - Interview with Yamane Masako". *Japan at War: An Oral History*. New Press. ISBN 1-56584-039-9.
* Drea, Edward J. (2003). *In the Service of the Emperor: Essays on the Imperial Japanese Army*. University of Nebraska Press. ISBN 0-8032-6638-3.
* McCormack, Gavan (2001). *The Emptiness of Japanese Affluence*. M.E. Sharpe. ISBN 0-7656-0767-0.
**Mary Ann Bevan** (20 Disember 1874 – 26 Disember 1933) ialah seorang wanita Inggeris yang mengalami akromegali dan hidup sebagai bahan pertunjukan sirkus sebagai "wanita paling hodoh di dunia."

Tahun-tahun awal
----------------

Mary Ann Bevan adalah salah seorang daripada lapan orang adik-beradik yang dilahirkan dalam keluarga kelas pekerja di Plaistow, London Timur.  Beliau kemudiannya menjadi seorang jururawat. Pada tahun 1903, berkahwin berkahwin dengan Thomas Bevan dan dikurniakan empat orang anak. Thomas Bevan meninggal dunia secara tiba-tiba pada tahun 1914.

Pertunjukan sirkus
------------------

Bevan mula menunjukkan simptom acromegali sejurus selepas beliau berkahwin, sekitar umur 32 tahun.  Beliau mula mengalami pertumbuhan yang tidak normal dan herotan muka, yang membawa kepada penampilannya yang "tidak menarik", bersama dengan sakit kepala yang teruk dan penglihatan yang semakin pudar. Selepas kematian suaminya pada tahun 1914, beliau tidak mempunyai pendapatan untuk menyara dirinya dan empat orang anaknya. Bevan memutuskan untuk memanfaatkan penampilannya dan menyertai pertandingan "Wanita Paling Hodoh", lalu memenanginya. 

Pada tahun 1920, beliau telah diupah oleh Sam Gumpertz untuk muncul dalam pertunjukan Dreamland di Coney Island, iaitu sebuah pertunjukan yang menampilkan orang-orang aneh. Beliau turut muncul dalam pertunjukan Ringling Brothers Circus sehingga kematiannya.  

Bevan dikebumikan di Tanah Perkuburan Brockley dan Ladywell .

Legasi
------

Pada awal 2000-an, imej Bevan digunakan pada kad hari lahir di United Kingdom yang dibuat oleh Hallmark Cards. Kad itu merujuk kepada rancangan temu janji *Blind Date*. Aduan dibuat oleh doktor Belanda bahawa ia tidak menghormati seorang wanita yang telah menjadi cacat akibat penyakit. Hallmark bersetuju bahawa ia tidak sesuai dan terus menghentikan pengedaran kad itu.

Pautan luar
-----------

* "Mary Ann Bevan, wanita paling hodoh di dunia," akromegali di Arkib Eugenika
* Mary Ann Bevans *(sic)* - Wanita Paling Rumah di Dunia


1. 1 2  "National Fairground Archive - Extracts from *World's Fair*, 1931-1940". *The University of Sheffield*. 2007. Diarkibkan daripada yang asal pada May 18, 2015. Dicapai pada June 16, 2019.
2. 1 2  Hartzman, Marc (2006). *American Sideshow: An Encyclopedia of History's Most Wondrous and Curiously Strange Performers*. Penguin. m/s. 121. ISBN 1-585-42530-3.
3. ↑  American Philosophical Society. 6 August 1924. "Mary Bevan and her children". Accessed 22 August 2007.
4. ↑  Danzig, Jon. *British Medical Journal*. 4 November 2006. "Doctor protests at greeting card manufacturer making fun of woman with acromegaly".
Lokasi Laut Banda di Asia Tenggara
**Laut Banda** adalah sebuah laut yang terletak di Kepulauan Maluku di Indonesia, secara teknikalnya laut ini adalah sebahagian dari Lautan Pasifik tetapi dipisahkan darinya oleh ratusan pulau serta Laut Halmahera dan Laut Ceram. Laut ini berukuran sekitar 1000 km (600 batu) dari timur ke barat, dan sekitar 500 km (300 batu) dari utara ke selatan.

Pulau-Pulau
-----------

Pulau-pulau yang bersempadan dengan Laut Banda termasuklah Sulawesi di barat, Buru, Pulau Ambon, Pulau Seram, Kepulauan Aru, Kepulauan Tanimbar, Kepulauan Barat Daya, dan Timor. Walaupun keadaan sempadan lautnya yang berbatu sangat berbahaya bagi kapal-kapal, ruang di tengah lautnya lebih terbuka dan selamat. Gugusan pulau yang berada di tengah Laut Banda termasuklah Kepulauan Banda.

Aktiviti Plat Tektonik di Laut Banda
------------------------------------

Di bahagian timur Jurang Sunda, terdapat Palung Timor dan Palung Aru yang kedua-duanya terletak di selatan Timor dan Tanimbar, dan palung Aru terletak di barat Kepulauan Aru. Ketiga-tiga jurang dan palung ini adalah zon benam plat Indo-Australia di bawah plat Asia Tenggara, di mana plat Indo-Australia bergerak ke arah utara. Arka hadapan endapan yang dilakukan oleh plat Indo-Australia yang telah terlipat, akhirnya membentuk pulau Timor.

Gempa Bumi
----------

Gempa bumi sangat kerap berlaku di kawasan ini kerana ianya berada di titik pertemuan 3 plat tektonik - Plat Eurasia, Pasifik dan Indo-Australia.

* Gempa bumi Laut Banda 1938
* Gempa bumi Laut Banda 2005
* Gempa bumi Laut Banda 2006

Lihat Juga
----------

* Senarai gempa bumi di Indonesia
* Senarai gunung berapi di Indonesia

Bacaan Lanjut
-------------

* Ponder, H. W. (1944) *In Javanese waters; some sidelights on a few of the countless lovely, little known islands scattered over the Banda sea & some glimpses of their strange & stormy history* London, Seeley, Service & Co. ltd.
* Patrick D. Nunn(1994) *Oceanic Islands* Oxford, Great Britain, Blackwell

Koordinat: 5°27′26″S 127°23′12″E﻿ / ﻿5.45722°S 127.38667°E﻿ / -5.45722; 127.38667
Lokasi Laut Halmahera yang terletak di dalam kawasan Asia Tenggara
**Laut Halmahera** adalah laut kecil yang terletak di bahagian tengah timur Laut Mediterranean Australasia. Berpusat di 1°S and 129°T. Ia bersempadan dengan Lautan Pasifik di utara dan Halmahera di bahagian barat. Waigeo dan Irian Jaya di bahagian timur, dan Laut Seram di bahagian selatannya. Laut Halmahera merangkumi sekitar 95,000 km persegi. Topografinya terdiri daripada sejumlah lembangan berasingan dan beberapa bahagian kemuncak yang membentuk daratan. Lembangan Halmahera mencapai kedalaman sehingga 2039 m.

Koordinat: 0°25′2″S 129°8′39″E﻿ / ﻿0.41722°S 129.14417°E﻿ / -0.41722; 129.14417

Tambahan
--------

Pertubuhan Hidrografi Antarabangsa (IHO) menyatakan Laut Halmahera sebagai perairan di Kepulauan Timur India. Seperti yang dinyatakan:

> 
> *Bahagian Utara.* Sebuah garisan dari Wajaboela (Morotai) ke Tg. Djodjefa, utara Halmahera.
> 
> 
> *Bahagian Timur.* Sebuah garisan dari Tg. Gorango, titik Timur Laut Pulau Morotai, melalui Sajang dan Kepulauan Kawé ke penghujung Barat Waigeo dan Kepulauan Batanta merentasi titik Barat Laut Pulau Samawati, menuju ke bawah iaitu perairan Tg. Menonket di Barat Daya, dan ke Tg. Sele, New Guinea (1°26′S 130°56′E﻿ / ﻿1.433°S 130.933°E﻿ / -1.433; 130.933).
> 
> 
> *Bahagian Selatan.* Sempadan Utara Laut Seram antara Obi dan New Guinea [Segarisan daripada ... Obi ... Tanjong Seranmaloleo penghujung Timur, melalui Tobalai, Kekek, Pisang dan Kepulauan Kofiau ke Tanjong Sele (1°26′S 130°55′E﻿ / ﻿1.433°S 130.917°E﻿ / -1.433; 130.917), tititk Barat New Guinea].
> 
> 
> *Bahagian Barat.* Sempadan Selatan Laut Maluku antara Halmahera and Obi [Segarisan daripada hujung selatan Halmahera ke titik Utara Pulau Bisa (Setile), ke hujung Utara Obi].
> 
> 
>

Pautan luar
-----------

* Halmahera Sea entry on the Glossary of Physical Oceanography Diarkibkan 2001-08-02 di Wayback Machine
**Hepatitis E** ialah suatu penyakit yang menyerang hati yang disebabkan oleh Virus Hepatitis E. Penyebarannya melalui makanan dan minuman yang dicemari oleh virus ini. Virus ini lebih mudah menyebar pada kawasan yang memiliki sanitasi yang buruk.

Indikasi Penyakit
-----------------

Tanda orang yang terkena hepatitis E ini mengalami gejala-gejala yang lebih sering dimiliki orang dewasa daripada kanak-kanak. Jika ada, gejala ini biasanya muncul secara tiba-tiba; seperti demam, rasa letih, hilang nafsu makan, rasa mual, sakit perut, air kencing berwarna teh pekat, warna kekuningan pada mata dan kulit. Penyakit Hepatitis E terjadi lebih parah pada wanita hamil, terutama pada 3 bulan terakhir masa kehamilan. Tempoh inkubasi hepatitis E rata-rata 40 hari (purata: 15-60 hari).

Diagnosis ke atas virus ini dilakukan pada seseorang yang mengalami gejala-gejala tersebut apabila ia tidak didiagnosis dijangkiti oleh Hepatitis A, B, dan C.

Pautan luar
-----------

* "Informasi Hepatitis E Khusus Untuk Korban Tsunami." ( Diarkibkan 2012-06-04 di Wayback Machine) - Centers for Disease Control

|  |  |
| --- | --- |
| Ikon tunas | Rencana mengenai penyakit, gangguan, atau keadaan kesihatan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bagi pokok tempatan New Zealand, lihat Ascarina lucida.

Kaum Hutu adalah kumpulan etnik di Afrika Tengah, mereka kebanyakannya hidup di Rwanda dan Burundi.

Statistik populasi
------------------

Walaupun semasa pembunuhan etnik di Burundi pada tahun 1972 yang dianggarkan 100,000 kaum Hutu telah dibunuh, Kaum Hutu kekal sebagai tiga kumpulan etnik terbesar di Burundi dan Rwanda; mengikut Agensi Perisikan Pusat (CIA) Amerika Syarikat, 84% penduduk Rwanda dan 85% penduduk Burundi adalah Kaum Hutu, walaupun sumber lain yang dijumpai berbeza beberapa peratus. Pembahagian kawasan diantara Kaum Hutu dan Kaum Tutsi lebih berdasarkan kelas sosial berbanding keetnikan, disebabkan tidak ada perbezaan bahasa, fizikal atau budaya di antara mereka. (Kaum Twa pigmi, iaitu kaum yang paling kecil di antara ketiga-tiga bangsa majoriti di Rwanda dan Burundi, juga berkongsi bahasa dan budaya bersama Kaum Hutu dan Kaum Tutsi, tetapi mereka lebih pendek dan diperakui dalam perbezaan genetik antara ketiga-ketiga bangsa majoriti itu).
**Kaum Tua** ialah label yang bersifat essentialism, merujuk kepada golongan ulama tradisional yang hanya enggan menerima ijtihad baru daripada ulama "progresif" lulusan Timur Tengah. Golongan ulama ini menguasai majlis agama negeri dan berada dalam lingkungan establishment, manakala golongan pembaharu yang menjadi tentangannya ialah
golongan Kaum Muda. 

Kaum Muda merupakan gerakan pemikiran atau school of thought yang memperoleh inspirasi serta bawaan ilmu ijtihadi yang berasal dari Mesir. Golongan Kaum Muda menggunakan majalah Al-Imam (terbit 1906) sebagai wadah penyalur idea
modenisme Islami mereka yang kebanyakannya dicedok daripada majalah Al-Manar yang diterbitkan di Mesir lapan tahun sebelumnya. Menurut Roff (1975: 97), asas pertentangan antara Kaum Muda dengan Kaum Tua ialah soal penentuan kebenaran. Kaum Muda menggunakan akal untuk menentukan kebenaran dalam agama dan menolak penerimaan secara membuta tuli atau taklid dalam agama. Kaum Tua pula mengatakan bahawa apa-apa yang telah diputuskan oleh ulama dan segala-gala yang tertulis dalam kitab wajib diterima begitu sahaja atas alasan bahawa tentulah ulama silam menulis dengan berhati-hati dan memahami apa-apa yang ditulisnya. Ini tidak dapat diterima oleh Kaum Muda kerana bagi mereka hanya yang terkandung dalam al-Quran dan hadis sahih yang wajib dipercayai sedangkan ulama masih terdedah kepada kesilapan kerana mereka bukannya maksum (bersih daripada dosa).

Rujukan
-------

1. ↑  kesedaran
Pesawat pertanian menggunakan umpan insektisida rendah terhadap cacing akar jagung barat. 
**Kawalan makhluk perosak** ialah peraturan atau pengurusan spesies yang ditakrifkan sebagai makhluk perosak, alam haiwan yang terkesan terhadap kegiatan manusia. Tanggapan manusia bergantung pada pentingnya kerosakan yang dilakukan, dan akan berkisar dari toleransi, melalui pencegahan dan pengurusan, untuk cuba menghapuskan hama sepenuhnya. Langkah kawalan perosak boleh dilakukan sebagai sebahagian daripada strategi pengurusan serangga perosak bersepadu. 

Dalam bidang pertanian, perosak disimpan dengan cara kultur, kimia dan biologi. Membaja dan menanam tanah sebelum menyemai mengurangkan beban perosak dan ada trend moden untuk membatasi penggunaan racun perosak sejauh mungkin. Ini boleh dicapai dengan memantau tanaman, hanya menggunakan racun serangga apabila perlu, dan dengan menanam jenis dan tanaman yang tahan terhadap perosak. Jika mungkin, cara biologi digunakan, menggalakkan musuh semulajadi perosak dan memperkenalkan pemangsa atau parasit yang sesuai.

Di dalam rumah dan persekitaran bandar, perosak adalah tikus, burung, serangga dan organisma lain yang berkongsi habitat dengan manusia, dan yang memakan dan memusnahkan harta benda. Kawalan perosak ini dilakukan melalui pengecualian, penolakan, penyingkiran fizikal atau cara kimia. Secara alternatif, pelbagai kaedah kawalan biologi boleh digunakan termasuk program pensterilan.

Rujukan
-------

1. ↑  Flint, Maria Louise; Dreistadt, Steve H. (1998). Clark, Jack K. (penyunting). *Natural Enemies Handbook: The Illustrated Guide to Biological Pest Control*. University of California Press. ISBN 978-0-520-21801-7. Diarkibkan daripada yang asal pada 15 May 2016. Unknown parameter `|deadurl=` ignored (bantuan)
2. ↑  "Augmentation: The Periodic Release of Natural Enemies". University of Wisconsin. Diarkibkan daripada yang asal pada 17 March 2016. Dicapai pada 27 August 2017. Unknown parameter `|deadurl=` ignored (bantuan)
3. ↑  "*Bacillus thuringienis* Factsheet". Colorado State University. Dicapai pada 2 June 2010.

Pautan luar
-----------

* UF/IFAS Pest Alert
Kereta api C151B di Depot Bishan.
**Kawasaki Heavy Industries & CRRC Qingdao Sifang C151B** ialah unit kereta api elektrik berbilang generasi kelima yang sedang beroperasi untuk laluan Utara Selatan dan Timur Barat bagi Sistem Pengangkutan Gerak Cepat (MRT) di Republik Singapura. 45 kereta api telah dibeli dan kesemuanya telah dihantar ke Singapura setakat 12 April 2017. SMRT mengambil penghantaran 2 kereta api pertama pada 21 Mei 2015. Kereta api-kereta api ini berupaya untuk meningkatkan kekerapan untuk dua laluan MRT Utara Selatan dan Timur Barat.

Kereta api ini mempunyai sistem tarikan IGBT-VVVF yang serupa dengan kereta api C751B dan C151A; ia adalah kereta api pertama yang mempunyai muka depan putih dan logo yang lebih kecil. Unit-unit juga adalah yang pertama dilengkapi dengan STARIS 2.0, yang dibenamkan pada panel atas pintu serta memiliki penggerak pintu elektrik berbanding pengerak pintu pneumatik tradisional bagi stok kereta api laluan Utara Selatan dan Timur Barat, di mana ia membenarkan pengendalian pintu yang lebih lancar dan dipercayai bagi mengurangkan kelengahan. Kini, 14 set kereta api untuk model baru ini berada dalam perkhidmatan tetapi ia hanya beroperasi ketika ujian pengisyaratan laluan Utara Selatan.

Proses pembuatan
----------------

Kawasaki bertanggungjawab untuk kesemua pengurusan projek, reka bentuk, penghasilan bogi dan pemerolehan komponen utama. CRRC Sifang pula bertanggungjawab dalam pembuatan, penyesuaian dan pemasangan akhir bagi keseluruhan kereta api serta ujian kilang. Kawasaki seterusnya bertanggungjawab untuk penghantaran kereta api MRT lengkap ke depot; ujian di tapak dan penjayaan. Kereta api MRT yang baru dijadualkan untuk dihantar ke Singapura dari 2015 dan seterusnya.

Rujukan
-------

1. ↑  "New signalling system trials extended to full day every Sunday: SMRT, LTA". Channel NewsAsia. 12 April 2017.
2. ↑  "SMRT Boosts Service Excellence Efforts with first Customer Experience Innovation Conference". SMRT Corporation. 21 Januari 2016.
3. ↑  "FUJI Electric Powered Passenger Door System installed in C151B train". SMT Rolling Stock Ltd.
4. ↑  "LTA Singapore Orders 132 MRT Cars". Kawasaki.
Dalam bidang pengurusan sumber manusia, **latihan dan pembangunan** (bahasa Inggeris: *training and development*, T&D) sumber manusia adalah satu daripada perkara yang penting dalam usaha untuk mempertingkatkan prestasi pekerja dan memenuhi peranan dan matlamat yang ditetapkan oleh sesebuah pertubuhan. T&D dapat mempertingkatkan kemahiran bekerja, lebih bermotivasi, lebih produktif, menyemarakkan lagi rasa kesetiaan atau moral pekerja, mempertingkatkan jalinan hubungan dan membantu membina semangat kerja berpasukan sama ada di kalangan subordinat, rakan sekerja atau pemimpin pertubuhan. T&D mampu mempertingkatklan kemahiran dan keberkesanan berkomunikasi. Tanpa program T&D yang mencukupi serta sesuai, pekerja akan menghadapi tekanan disebabkan kemampuan bekerja yang tidak mencukupi. Bagi pengurus, masalah kepimpinan juga akan timbul apabila mereka tidak mengetahui bidang kuasa serta penggunaan kuasa mereka. Latihan yang diberikan kepada orang dalam kapasiti penyeliaan atau pengurusan ialah – Kuliah, Perbincangan Kumpulan, Kajian kes, Main Peranan, Persidangan dsb.

Latihan dan pembangunan merangkumi tiga aktiviti utama: latihan, pendidikan, dan pembangunan.

Rujukan
-------

1. ↑  Training and Development
2. ↑  Importance of Training and Development for Employees
Rencana ini ialah mengenai masjid di Pécs, Hungary.  Untuk masjid di Edirne, Turki, sila lihat Masjid Evliya Kasim Pasha.

Bahagian dalam gereja dengan unsur-unsur seni bina Turki Uthmaniyah
**Masjid Pasha Qasim** (Hungary: *Gázi Kászim pasa dzsámija*code: hu is deprecated , Turki: *Gazi Kasım Paşa Camii*code: tr is deprecated ) atau kini digunakan sebagai sebuah gereja Roman Katolik dengan nama **Gereja Pembentangan Tuhan Pusat Bandar Maria Perawan yang Diberkati** (Hungary: *Belvárosi Gyertyaszentelő Boldogasszony-templom*code: hu is deprecated ), terletak di Pécs, Hungary. Ia dibina pada kurun ke-16/17 semasa pendudukan Uthmaniyah. Mercu tanda kota Pecs ini terletak di dataran utama (dataran Széchenyi). Bangunan sekarang, yang berukuran beberapa ratus langkah panjang dan lebar telah dibina oleh Pasha Qasim si Juara antara tahun 1543 sehingga 1546. Masjid ini kemudian dijadikan sebuah gereja pada tahun 1702, selepas tentera Habsburg-Hungary berjaya menakluk kota ini. Menara masjid ini dimusnahkan oleh golongan Jesuit pada tahun 1766. Ia masih menjadi bangunan terbesar Turki yang masih tinggal di Hungary. Seni binanya memaparkan senibina Turki Uthmaniyah.

Sejarah
-------

Lihat juga
----------

* Seni bina Uthmaniyah

Rujukan
-------

* Rados Jenő: Magyar építészettörténet (p. 161-168) - 1961. Bp. Műszaki K. - ETO 72 (439) 091 (Hungary)
* Szerk. Fülep L.: A magyarországi művészet története (p. 371-372) - Bp.1961. Képzőmúv. Alap K. - Kossuth Ny. 61.3465. (Hungary)
* Goldziher Ignác: Az iszlám kultúrája - Gondolat K. Bp. 1981. - ISBN 963-280-607-7 (Hungary)
* H. Stierlin: Iszlám művészet és építészet - Bp. Alexandra K. - ISBN 963-368-127-8 (Hungary)
* H. Stierlin. Türkei - Architektur von Seldschuken bis Osmanen - Taschen Weltarchitektur - ISBN 3-8228-7857-X (German)

1. ↑  Pécs Lexikon, Ferenc Romváry, Pécs, 2010, pp. 98, ISBN 978-963-06-7919-0

Pautan luar
-----------

* Terebess Asia-lexicon
* Aerial photos of the mosque and the city.

 Media berkenaan Mosque of pasha Qasim di Wikimedia Commons

Koordinat: 46°4′37″N 18°13′41″E﻿ / ﻿46.07694°N 18.22806°E﻿ / 46.07694; 18.22806
**Masjid Kariah Pasir Putih** merupakan sebuah Masjid yang terletak di Labu, daerah Seremban, Negeri Sembilan, Malaysia. Ia menjadi pusat ibadat bagi masyarakat setempat.

Latar belakang
--------------

Masjid Kariah Pasir Puteh telah dibina pada tahun 1962M. Pengasasnya ialah Tuan Haji Md Arif bin Dato' Kelana Maamor dan Tuan Haji Hussain bin Talib serta AJK masjid. Masjid ini telah dibaiki dan dibesarkan secara berperingkat pada tahun 1984 sehingga tahun 1986.

Tapak masjid ini telah diwakafkan oleh Tuan Haji Md Arif bin Dato' Kelana Maamor. Pada mulanya, penduduk kariah ini bersembahyang Jumaat di Masjid Lama Batu 8. Masjid ini mengurus dan mengawal selia 2 buah kawasan tanah perkuburan dan 6 buah surau.

Masjid Pasir Putih terletak di kedudukan Latitud 2 darjah, 44 minit, 36.6 saat Utara dan Longitud 101 darjah, 50 minit, 46.2 saat Timur. Arah kiblatnya adalah pada 292 darjah, 41minit, 59 saat.

Rujukan
-------

 1. ↑  "Masjid dan surau di daerah Seremban" (PDF). Diarkibkan daripada yang asal (PDF) pada 2015-07-01. Dicapai pada 2014-07-08.

Pautan luar
-----------

*
Pemandangan hadapan.
**Masjid Agung Demak** adalah salah satu masjid tertua di Indonesia, terletak di pusat pekan Demak, Jawa Tengah, Indonesia. Masjid ini dipercayai dibinakan oleh Wali Songo (sembilan ketua keagamaan) sewaktu pemerintah pertama Kesultanan Demak, Raden Patah sewaktu abad ke-15.[*perlu rujukan*]

Masjid adalah bukti kemegahan dicapai oleh kemaharajaan Demak Bintoro sebagai kemaharajaan Islam pertama di kepulauan Jawa.

**Ciri-ciri Masjid**

Tempat masuk utama Masjid Agung Demak terdiri dari dua pintu diukir dengan motif tumbuhan, pasu, mahkota, dan kepala haiwan dengan mulut berbuka dan gigi besar. Mereka berkata bahawa gambar tersebut menjelaskan jelasan guruh ditangkap oleh Ki Ageng Selo, dan kerana itulah pintu pintu tersebut digelar "Lawang Bledheg" (pintu guruh).

**Ukiran dan peninggalan Bersejarah Masjid Agung Demak**

Ukiran di Lawang Bledheg juga diterjemahkan menurut kronogram berasaskan pengiraan bulan sebagai "Naga mulat salira wani" yang bermakna Tahun Saka 1388 atau 1466 M sebagai tahun yang mana Masjid Agung Demak bermuncul.

Masjid Agung Demak telah menpunyai banyak ketinggalan bersejarah dan benda-benda unik, seperti Saka Tatal; Maksurah; Dhampar Kencana/pulpit; Saka Majapahit; dsb. Selain itu dalam persekitaran Masjid Agung Demak ada juga kubur-kubur Raja dan Sultan Demak dan sebuah muzium.

Rujukan
-------

* Florida, Nancy K *Writing the past, inscribing the future: history as prophesy in colonial Java* Durham, N.C. : Duke University Press, 1995 - Chapter. 5. The Demak Mosque: A Construction of Authority (Babad Jaka Tingkir). ISBN 0-8223-1622-6

Lihat pula
----------

* Islam di Indonesia
* Gaya seni bina Indonesia

* flagPortal Indonesia
Masjid **Al-Marbawi** atau juga dikenali sebagai masjid *Air Merbau* merupakan sebuah masjid yang terletak di Km 24, Kampung Air Merbau, 77200 Bemban, Melaka.

Alamat
------

Masjid Al-Marbawi,   
Km 24,   
Kampung Air Merbau, 77200 Bemban,   
 Melaka

Sejarah
-------

Masjid Air Merbau yang dibina pada tahun 1954 merupakan sebuah masjid yang terletak kira-kira 24 kilometer dari Bandar Melaka dalam daerah Jasin, Melaka. 

Mengikut keterangan bekas Imam, Tuan Haji Abd. Rahman bin Mohd Amin, masjid ini telah di dirikan secara bergotong-royong oleh penduduk kampung. Sumber kewangan untuk membinanya diperolehi dari kutipan derma orang ramai. Jumlah kutipan yang berjaya dikumpulkan adalah sebanyak RM2,800.00. Dengan sumber kewangan yang terhad ini, akhirnya masjid telah dapat dibina dengan atapnya diperbuat daripada zink dan dindingnya daripada papan.

Peruntukan kerajaan negeri Melaka bagi kerja baik pulih dan pembesaran masjid mula diperolehi ketika Tun Ghafar Baba menjadi Ketua Menteri Melaka pada tahun 1960.

Pengubahsuaian yang terakhir dilakukan pada tahun 1999 melibatkan kos sebanyak RM66 ribu yang diperolehi dari Kerajaan Negeri Melaka. Kini masjid ini mampu menampung jemaah seramai kira-kira 450 orang pada satu-satu masa. 

Masjid Air Merbau ini perlu diperbesarkan kerana terdapat dua buah taman perumahan berdekatan yang telah mula diduduki. Pada bulan September 2004, masjid ini telah mendapat peruntukan dari kerajaan negeri Melaka sebanyak kira-kira RM300 ribu bagi tujuan pembesaran.

Pentadbiran
-----------

Masjid Al-Marbawi memiliki nombor pendaftaran masjid No Daftar: MY-04-JSN-00048.

Rujukan
-------

1. ↑  Masjid Al-Marbawi[*pautan mati kekal*]
2. ↑  Masjid Air Merbau[*pautan mati kekal*]

Pautan luar
-----------

*
**Pokok Kecubung**  ialah sejenis pokok renek herba semusim dalam famili Solanaceae yang berasal dari China. Nama sainsnya *Datura Metel* (Linn).

Tinggi Pokok Kecubung selalunya kurang daripada 2 meter. Batangnya keras berkayu dan cabangnya membentuk rumpun. Bunga kecubung membentuk serombong yang besar dan boleh dijumpai dalam saiz dan warna yang berbeza. Warnanya yang biasa dijumpai ialah ungu dan putih; ada juga yang berwarna kuning dan oren. Buahnya pula berwarna coklat dan mempunyai duri-duri halus di luarnya. Ia membiak melalui biji benih dan keratan batang. 

Kini Pokok Kecubung banyak ditanam sebagai tumbuhan hiasan kerana bunganya yang cantik dan unik. Jenis yang biasa dijumpai ialah: 

* Pokok Kecubung
* Pokok Kecubung Kecil
* Pokok Kecubung Putih (*Datura stramonium*).

Kegunaan perubatan
------------------

Pokok Kecubung ialah salah satu daripada 50 herba asas yang digunakan dalam herbologi Cina dan dipanggil mereka sebagai *yáng jīn huā* (洋金花).

Kecubung adalah beracun jika dimakan pada jumlah yang besar. Gejala-gelajanya termasuk kulit yang merah, sakit kepala, halusinasi, dan mungkin konvulsi (iaitu menggigil-gigil dan terkejang-kejang) serta juga keadaan koma. Unsur-unsur toksiknya yang utama ialah alkaloid-alkaloid tropana.

Kandungan kimia dalam kecubung ialah: hiosin, oksalik, lemak, dan hyosiamin. Kecubung putih ialah kecubung yang paling beracun sekali kerana ia mengandungi sebatian alkaloid beladona. Penggunaan segala ubat dari kecubung terhad untuk kegunaan luar sahaja.

Galeri
------

* Buah D. metel 'Fastuosa' muda, sejurus selepas jatuhnya korola yang layu.Buah *D. metel* 'Fastuosa' muda, sejurus selepas jatuhnya korola yang layu.
* Buah D. metel 'Fastuosa' yang sedang berkembang, menunjukkan kapsul hijau bersarungkan tuberkel ungu.Buah D. metel 'Fastuosa' yang sedang berkembang, menunjukkan kapsul hijau bersarungkan tuberkel ungu.
* Kapsul matang D. metel 'Fastuosa'Kapsul matang *D. metel* 'Fastuosa'
* Kapsul tunggal (varian berduri) dari D. metel 'Fastuosa'.Kapsul tunggal (varian berduri) dari *D. metel* 'Fastuosa'.
* Penurunan kapsul D. metel tidak matang, seperti yang dijelaskan secara evokatif dalam nama Sanskrit छ्इद्र्फ्अ॔ल्अ (chidráphala) "buah yang terkoyak"Penurunan kapsul *D. metel* tidak matang, seperti yang dijelaskan secara evokatif dalam nama Sanskrit छ्इद्र्फ्अ॔ल्अ (*chidráphala*) "buah yang terkoyak"
*

Lihat juga
----------

* Senarai pokok

Pautan luar
-----------

* Diarkibkan 2007-09-27 di Wayback Machine

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kebangkitan Nasional Indonesia** ialah perkataan yang digunakan buat setengah abad pertama kurun ke-20 yang menyaksikan permulaan penduduk di banyak bahagian kepulauan itu mengembangkan kesedaran kebangsaan mereka sebagai "orang Indonesia".

Pihak Belanda telah menguasai beberapa kelompok bangsa yang tidak pernah berkongsi identiti politik bersatu di Hindia Timur Belanda, atas nama keuntungan perniagaan dan pentadbiran. Pihak Belanda telah menetapkan perbatasan kawasan negara kolonial yang menjadi pelopor negara moden Indonesia, pada awal abad ke-20.

Pada setengah abad pertama kurun ke-20, timbul organisasi dan kepimpinan baharu di wilayah jajahan Belanda itu. Di bawah Dasar Etika, negara Belanda mula membantu mewujudkan kumpulan elit Indonesia yang berpelajaran. Perubahan-perubahan besar dalam kalangan penduduk tempatan ini sering disebut "Kebangkitan Nasional Indonesia". Perubahan-perubahan ini disertai dengan peningkatan aktivisme politik dan berpuncak dengan pengisytiharan kemerdekaan oleh para nasionalis Indonesia pada 17 Ogos 1945.

Rujukan
-------

1. 1 2  Ricklefs, pp. 163-164.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Kapal Kelas DD280** merupakan kapal perang yang dihasilkan oleh Kanada sejak 1951. 

Tentera Laut DiRaja Kanada telah lama menggunakan kapal tentera laut jenis pembinasa dan friget keluaran British bagi memenuhi keperluannya. Kapal-kapal ini biasanya dibina di Kanada sendiri dengan menggunakan reka bentuk British. 

Dengan berbekalkan pengalaman pemasangan dan pembinaan kapal selama beberapa tahun, pada 1951 keputusan dibuat bagi membina kapal rekaan tempatan. Kapal Kelas DD280 yang dihasilkan ini dilengkapai dengan idea dan inovasi yang memenuhi peranan untuk perkhidmatan di perairan Atlantik Utara yang mencabar. 

Jenis pertama adalah kelas St Laurent seberat 2,260 tan dengan enam kapal ditauliahkan pada tahun 1956-1957. Tiga darinya penyelenggaraan utama antara 1977-1978 dan bakinya diselenggara pada tahun 1978-1979 dan kesemuanya dirancang untuk digantikan pada tahun 1985-9186. Berikutnya yang memasuki perkhidmatan adalah tiga kapal dari kelas Restigouche dan empat kapal dari kelas Restigouche dipertingkat yang dilengkapi dengan peluru berpandu permukaan ke udara Sea Sparrow, dua meriam 3 incu (76 mm) dan ASROC.

Ini diikuti dengan empat kapal rekabentuk kelas Mackenzie dan dua kapal kelas Annapolis yang ditauliah pada tahun 1962-1964.

Pada awal 1970-an kapal kelas DD 280 mula memasuki perkhidmatan Iroquois (DD 280), Huron (DD 281), Athabaskan (DD 282), dan Algonguin (DD 283). Sebagaimana kapal sebelumnya, ia memiliki rupa menonjol , dalam cara berlainan, dengan dek pemerintah yang tinggi, dan hanger yang ditutupi oleh serombong terbahagi dua dan tiang peninjau berjalin.

Ciri-ciri
---------

Kapal Kelas DD280 memiliki saiz sepanjang 129.8 meter (426 kaki), dengan lebar seluas 15.2 meter (50 kaki) dan sesaran 4.4 meter (15.5 kaki). Ia memiliki berat berisi penuh 4,700 tan.

TORPEDO
-------

Kapal kelas DD 280 dilengkapi dengan sepasang tiga tiub pelancar torpedo Mk 32, menjadikan enam keseluruhannya.

PELURU BERPANDU
---------------

Kapal kelas DD 280 dilengkapi dengan dua pelancar SAM (Peluru berpandu darat ke udara) Mk 3 Sea Sparrow kembar empat

PENANGKIS "COUNTERMEASURES"
---------------------------

MERIAM
------

Kapal kelas DD 280 dilengkapi dengan selaras meriam 5 inci (127 mm) dan satu motar A/S Mk 10 Limbo bagi pertempuran permukaan.

HELIKOPTER
----------

Tentera Laut DiRaja Kanada cenderung menggunakan helikopter bersaiz besar berbanding saiz kapal dari tentera laut yang lain dan DD 280-an membawa dua helikopter Sea King. Dengan itu, bagi membantu pendaratan pada dek kapal yang agak sempit, satu peranti kabel *Perangkap Beruang (Beartrap)*yang disangkut pada helikopter yang terkantung untuk ditarik sebagai panduan bagi mendaratkannya ke dek dengan selamat.

TUJAHAN
-------

Tujahannya diberikan melalui dua enjin turbin gas Partt & Whitney FT4A2 (50,000shp), dan dua enjin turbin gas Partt & Whitney FT 12A3 (7,400shp) dengan dua gandar 29+kts.

Rujukan
-------

* Modern Warships, "Over 60 of the worls's most exciting warships", Hugh Lyon, Salamander Books Limited, London, 1980, ISBN 861010566

Pautan luar
-----------

1. ↑
2. ↑
3. ↑
Kapal pendarat, Ibu pejabat HMS Bulolo.
**Kapal pendarat, Ibu pejabat** ("Landing Ship, Headquarters – LSH") direka bagi membantu operasi afimbia yang amat rumit kerana disebalik perancangan yang teliti dan kelonggaran bagi kecermasan yang mencukupi kesilapan masih boleh berlaku. Kapal pendarat, Ibu pejabat akan berada di luar persisiran pantai dan mengawal operasi sehingga ibu pejabat yang sempurna dapat disiapkan di pantai, selepas mana ia kemungkinannya tinggal selagi terdapat keperluan bagi sokongan tentera laut.

Amalan awal adalah bagi menggunakan kapal perang utama bagi peranan ini, tetapi kapal yang memiliki peralatan lengkap adalah jarang ditemui, tidak pernah memiliki kemudahan tempat tinggal yang mencukupi dan cenderung dipanggil untuk pergi bertempur. Hanya menjelang 1942 kapal yang khusus bagi tujuan tersebut diperkenalkan: kapal dagang bersaiz serdahana (dangan banyak ruang bagi penukaran) dipilih, dan mudah dikenali melalui pelbagai antena perhubungan yang ditambah. 

Kapal-kapal ini mengendalikan sejumlah besar isyarat trafik, staf yang ada dalamnya mampu membuat keputusan pantas di situ juga bagi mengatasi sebarang masalah yang dihadapi, sebaik sahaja ia timbul. Kadangkala Kapal pendarat, Ibu pejabat (LSH) turut bertindak sebagai kapal penunjuk arah-pesawat, tugasan yang ia sendiri cukup rumit dan biasanya dikendali oleh Kapal Pendarat, Pengemudi Pejuang ("Landing Ship, Fighter Direction – LSF") khas, yang ia bekerja sama dengan rapatnya. Bagi pendaratan utama, lebih dari satu LSH mungkin diperlukan dan, walau bagaimanapun, kapal pengganti merupakan langkah berjaga-jaga yang bijak, terutamanya apabila musuh menyedari kepentingan mereka dan menyasar mereka sebagai sasaran.

HMS Bulolo merupakan penukaran British yang biasa, bermula sebagai kapal dagang bersenjata sebelum bertindak sebagai LSI. Sebagai LSH ia berkhidmat di Algiers, di Levant, di Anzio dan akhirnya, di Normandy, di mana ia rosak dibom. Penukaran British besar yang lain adalah HMS Hilary, HMS Largs dan HMS Lothian. Kapal Amerika yang standing adalah Kapal pemerintah Pasukan Afimbia ("Amphibious Force Flagship – AGC"), badan C2 dan C3 yang diubah, yang sebelumnya sebanyak 17 unit. Bagi operasi lebih kecil, pihak British mengubah lapan friget dan bot meriam berbeza, sementara pihak Amerika lebih gemarkan cutters pengawal pantai daya tahan lama yang lebih sesuai yang tersedia bagi kegunaan tentera laut biasa pada waktu perang.

Rujukan
-------

1. ↑  Dictionary of American Naval Fighting Ships, edited by James L. Mooney.
2. ↑  Dictionary of American Naval Fighting Ships, edited by James L. Mooney
Laluan Hindi Pasifik
Hindi Pasifik di platform di Perth Timur
**Hindi Pasifik** ialah kereta api penumpang Australia yang beroperasi di antara Sydney, di Lautan Pasifik, dan Perth, di Lautan India. Ia adalah salah satu daripada beberapa kereta api yang benar-benar merentasi benua di dunia. Kereta api pertama bergerak pada bulan Februari 1970 selepas selesai projek penukaran tolok landasan di Selatan dan Barat Australia.

Laluan kereta api ini termasuk landasan kereta api regangan lurus terpanjang di dunia,  regangan 478-kilometer (297 b) Kereta Api Trans-Australia merentasi Nullarbor Plain.

Galeri
------

* Kereta Api Nasional dengan seragam NR30 memimpin kepala Hindi Pasifik melalui pinggir bandar Perth pada bulan Disember 2005Kereta Api Nasional dengan seragam NR30 memimpin kepala Hindi Pasifik melalui pinggir bandar Perth pada bulan Disember 2005
* Gerabak makan dalaman pada Januari 2010Gerabak makan dalaman pada Januari 2010

Lihat juga
----------

* Perjalanan kereta api terpanjang
* The Alice
* The Ghan
* The Overland

Rujukan
-------

### Nota

1. ↑  "Indian Pacific Timetables". Great Southern Rail. Diarkibkan daripada yang asal pada 2017-05-28. Dicapai pada 10 January 2017.
2. ↑  Facts about the Nullabor Plain Outback Australia Travel Guide

### Bibliografi

Pautan luar
-----------

* Kategori berkenaan Hindi Pasifik di Wikimedia Commons

Commons category-inlineCategory nameIndian PacificCommons category-inlineCategory nameIndian Pacific
* Great Southern Rail Diarkibkan 2018-04-02 di Wayback Machine
* Trans Australian/Indian Pacific railway ephemera—collected and digitised by the National Library of Australia
**Kampung Oran** merupakan sebuah kampung yang terletak di Kangar, dalam negeri Perlis Indera Kayangan, iaitu negeri paling utara di Malaysia, dan yang bersempadan dengan negara Thailand. Negeri Perlis merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar mempelam Harum Manis, selain mempelam jenis Mas Indera, Mas Muda, Chok Anan dan Sala. Makanan tradisi istimewanya yang lain adalah laksa Perlis. 

Kampung Oran telah wujud beratus dan berabad tahun dahulu.Asal nama Oran daripada sebuah pokok dan dari sebuah akar.

Kemudahan asas
--------------

Kemudahan yang terdapat di kampung ini ialah surau untuk memudahkan warga kampung Oran untuk menunaikan solat secara berjemaah.Terdapat juga sebuah bangunan yang dikhaskan untuk menyimpan barangan untuk kenduri yang hendak diadakan di kampung Oran.

### Pendidikan

Sekolah Kebangsaan Oran,02500,Mata Ayer,Perlis

Sekolah ini terletak di dalam kawasan kampung dan agak sukar ditemui jika tidak tahu jalan untuk melalui.Sekolah ini telah adalah sekolah yang tertua di kampung ini.Rujuk : Sekolah Kebangsaan Oran

1. 

### Tempat beribadat

Masjid dan juga sebuah surau di kampung Oran.Masjid yang sering digelar orang kampung iaitu 'Masjid Oran" terletak hanya bersebelahan Sekolah kebangsaan Oran. Majoriti penduduk di kampung Oran beragama Islam dan berbangsa Melayu. 

Tapak surau di kampung Oran sekarang dahulunya adalah Masjid yang dirobohkan untuk membina masjid.Masjid dipindahkan ke hujung kampung(lokasi tidak diketahui) dan beberapa tahun kemudian dirobohkan dan dibina di tempat yang agak jauh. 

1.

Poskod
------

Poskod yang digunakan di Kampung Oran, Kangar, Perlis adalah 02500.

Rujukan
-------

1. ↑  "Indera Kayangan dipenuhi kedamaian". Diarkibkan daripada yang asal pada 2017-12-02. Dicapai pada 2017-12-03.
2. ↑  Laksa Perlis - JKKN PERLIS  
Kompleks JKKN Perlis
3. ↑  Carian Poskod

Pautan luar
-----------

* 

| * l
* b
* s
Bendera Perlis Perlis Lambang Perlis |
| --- |
| Mukim | 
* Abi
* Arau
* Beseri
* Chuping
* Jejawi
* Kayang
* Kechor
* Kuala Perlis
* Kurong Anai
* Kurong Batang
* Ngulang
* Oran
* Padang Pauh
* Paya
* Pedang Siding
* Sanglang
* Sena
* Seriab
* Sungai Adam
* Titi Tinggi
* Utan Aji
* Wang Bintong

 |
| Pekan | 
* Arau
* Beseri
* Chuping
* Kaki Bukit
* Kangar (ibu negeri)
* Kuala Perlis
* Mata Ayer
* Padang Besar
* Pauh
* Sanglang
* Simpang Empat
* Wang Kelian

 |
| Bahagian pilihan raya | 

| * l
* b
* s
Perlis Bahagian pilihan raya di Perlis |
| --- |
| 

|  |  |  |  |
| --- | --- | --- | --- |
|     | 
**P001 Padang Besar**
N01 Titi Tinggi
N02 Beseri
N03 Chuping
N04 Mata Ayer
N05 Santan
 | 
**P002 Kangar**
N06 Bintong
N07 Sena
N08 Indera Kayangan
N09 Kuala Perlis
N10 Kayang
 | 
**P003 Arau**
N11 Pauh
N12 Tambun Tulang
N13 Guar Sanji
N14 Simpang Empat
N15 Sanglang
 |

 |
| Lihat juga: Senarai bekas daerah mengundi negeri di Malaysia |

 |